Najčastejšie otázky a odpovede 
k poskytovaniu príspevku na podporné opatrenie jazykový kurz

1. Aká je aktuálna výška finančného príspevku na jednu vyučovaciu hodinu jazykového kurzu v školskom roku 2026/2027?
Od septembra 2026 je výška finančného príspevku na jednu vyučovaciu hodinu jazykového kurzu 25 €.
2. Líši sa výška príspevku pri individuálnej a skupinovej forme jazykovej podpory?

Výšky príspevku je pre individuálnu aj skupinovú formu rovnaká.

3. Ak sa kurz poskytuje skupinovo viacerým žiakom súčasne, vypočítava sa príspevok podľa počtu žiakov v skupine alebo podľa počtu reálne odučených hodín lektora?

Príspevok na jazykový kurz sa vypočíta na základe reálne odučených hodín.

4. Aké náklady je možné z prideleného príspevku uhradiť? Je možné z neho uhrádzať odmenu lektora/učiteľa vrátane odvodov zamestnávateľa?

Z príspevku je možné uhrádzať mzdové náklady lektora, odvody do poistných fondov, dohody o vykonaní práce, prevádzkové náklady na učebné pomôcky, prípadne prenájom priestorov na výuku alebo alikvotnú časť finančných prostriedkov vynaložených na energie.

5. Môže kurz viesť osoba zamestnaná školou na dohodu o pracovnej činnosti, prípadne na inú dohodu o práci vykonávanej mimo pracovného pomeru?

Áno, ak je na túto činnosť kvalifikovaná.

6. Je stanovená maximálna výška hodinovej odmeny lektora, ktorú možno z pridelených finančných prostriedkov uhradiť?

Maximálna výška hodinovej odmeny lektora nie je stanovená. 

7. Je potrebné pred začatím kurzu podať osobitnú žiadosť alebo oznámenie, alebo od 1. 9. 2026 postačuje spätné mesačné vykazovanie uskutočnených hodín prostredníctvom pripravovaného aplikačného rozhrania?

Sekcia financovania regionálneho školstva bude poskytovať finančné prostriedky mesačne na základe údajov, ktoré budú nahrávané do aplikačného rozhrania. Nie je potrebné  predkladať ďalšiu samostatnú žiadosť.
 
8. Ak začneme kurz realizovať už v októbri 2026, budú hodiny uskutočnené pred sprístupnením aplikačného rozhrania oprávnené na financovanie, ak ich následne riadne vykážeme?

Ak jazykový kurz prebiehal v septembri a októbri  2026, je potrebné nahrať údaje za tieto obdobia do aplikačného rozhrania v novembri 2026. Na základe týchto údajov budú poskytnuté finančné prostriedky za september a október 2026.

9. Aké doklady je potrebné viesť a uchovávať na preukázanie realizácie kurzu a oprávnenosti čerpania finančných prostriedkov?

SFRŠ odporúča viesť k uskutočňovaniu jazykových kurzov triednu knihu. Vzor triednej knihy je zverejnený na web sídle MŠVVaM SR:  https://www.minedu.sk/jazykovy-kurz/.


